Predkladacia správa

Vyhodnotenie plnenia Programu realizácie štátnej politiky bezpečnosti a ochrany zdravia pri práci – Národného programu BOZP v roku 2007 (ďalej „vyhodnotenie“) sa predkladá na rokovanie vlády Slovenskej republiky na základe úlohy B.5 uznesenia vlády SR č. 838/2002 v znení uznesenia vlády SR č. 665/2003, 505/2005 a 711/2005 každoročne do 31. mája bežného roka.
V súlade s bodom B.4 uznesenia vlády SR č. 838/2002 podklady do vyhodnotenia predkladajú minister zdravotníctva, minister vnútra, minister spravodlivosti, minister zahraničných vecí, minister školstva a predseda Štatistického úradu SR. 
Vyhodnotenie má informatívny charakter, obsahuje údaje o plnení jednotlivých aktuálnych úloh v roku 2007. Vyhodnotenie sa vykonáva posledný raz, nakoľko uznesenie vlády SR č. 114 z 20. februára 2008 zrušilo uznesenie vlády SR č. 838/2002. Z materiálu nevyplývajú žiadne úlohy členom vlády ani iným inštitúciám. Podpora zlepšovania bezpečnosti a ochrany zdravia pri práci je v budúcom období zabezpečená Koncepciou bezpečnosti a ochrany zdravia pri práci v Slovenskej republike na roky 2008 až 2012 schválenou vládou Slovenskej republiky uznesením č. 114 z 20. februára 2008.
Vyhodnotenie nemá finančný, ekonomický, environmentálny vplyv, vplyv na zamestnanosť, ani podnikateľské prostredie.
Vyhodnotenie nebolo predmetom medzirezortného pripomienkového konania.